Document ID: 31990L0629

ΟΔΗΓΙΑ ΤΗΣ ΕΠΙΤΡΟΠΗΣ
της 30ής Οκτωβρίου 1990
για την προσαρμογή στην τεχνική πρόσδο της οδηγίας 76/115/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στις αγκυρώσεις των ζωνών ασφαλείας των οχημάτων με κινητήρα
(90/629/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 76/115/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των κρατών μελών των αναφερόμενων στις αγκυρώσεις των ζωνών ασφαλείας των οχημάτων με κινητήρα^(1), όπως τροποποιήθηκε τελευταία από την οδηγία 82/318/ΕΟΚ της Επιτροπής^(2), και ιδίως το άρθρο 6,
Εκτιμώντας:
ότι η πρακτική εμπειρία και η τεχνολογική ανάπτυξη δείχνουν πως είναι δυνατή η βελτίωση της οδικής ασφάλειας αφενός, εφαρμόζοντας σε οχήματα των κατηγοριών Μ2με μέγιστη επιτρεπόμενη μάζα άνω των 3^500 kg Μ3(λεωφορεία) που μέχρι τώρα δεν καλύπτονται απαιτήσεις παρόμοιες με τις ήδη υφιστάμενες και, αφετέρου, επεκτείνοντας γενικώς σε άλλες κατηγορίες οχημάτων τις απαιτήσεις για τις θέσεις καθημένων που δεν καλύπτονται μέχρι τώρα 7
ότι σύμφωνα με την εμπειρία αυτή κάποιοι από τους υφιστάμενους ορισμούς και απαιτήσεις πρέπει να υποστούν ορισμένες προσαρμογές 7
ότι θα πρέπει να βελτιωθεί η προστασία κατά της «διολίσθησης», που μπορεί να επιτευχθεί με την τροποποίηση της θέσης αγκύρωσης των ζωνών ασφαλείας ή/και με τροποποιήσεις της κατασκευής των καθισμάτων 7 ότι πρέπει να αναπτυχθεί διαδικασία δοκιμών που να καθιστά δυνατή την απόδειξη του υψηλότερου αυτού επιπέδου προστασίας 7
ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που στοχεύουν στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα Ι της οδηγίας 76/115/ΕΟΚ, τροποποιείται σύμφωνα με το παράρτημα της παρούσας οδηγίας.
Άρθρο 2
1. Από την 1η Μαΐου 1991 τα κράτη μέλη δεν δύνανται, για λόγους που έχουν σχέση με τις αγκυρώσεις των ζωνών ασφαλείας:
- να αρνούνται, για κάποιο τύπο οχήματος, τη χορήγηση έγκρισης ΕΟΚ ή την έκδοση του αντιγράφου της βεβαίωσης που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ του Συμβουλίου^(3) ή να χορηγούν έγκριση τύπου από εθνικής πλευράς,
ή
- να απαγορεύουν την κυκλοφορία οχημάτων,
εφόσον οι αγκυρώσεις αυτές για τους εν λόγω τύπους οχήματος ή για τα εν λόγω οχήματα πληρούν τις απαιτήσεις της οδηγίας 76/115/ΕΟΚ, όπως τροποποιείται από την παρούσα οδηγία.
2. Από την 1η Ιουλίου 1992, τα κράτη μέλη:
- δεν εκδίδουν πλέον το αντίγραφο της βεβαίωσης που προβλέπεται στην τελευταία περίπτωση του άρθρου 10 παράγραφος 1 της οδηγίας 70/156/ΕΟΚ για τύπο οχήματος,
- μπορούν να αρνούνται τη χορήγηση εθνικής έγκρισης για τύπο οχήματος
στο οποίο οι αγκυρώσεις δεν πληρούν τις απαιτήσεις της οδηγίας 76/115/ΕΟΚ, όπως τροποποιείται από την παρούσα οδηγία.
3. Μετά την 1η Ιουλίου 1997 τα κράτη μέλη μπορούν
να απαγορεύουν την κυκλοφορία οχημάτων των οποίων
οι αγκυρώσεις δεν πληρούν τις απαιτήσεις της οδηγίας 76/115/ΕΟΚ, όπως τροποποιείται από την παρούσα οδηγία.
Άρθρο 3
Το αργότερο μέχρι τις 31 Δεκεμβρίου 1992 η Επιτροπή προβαίνει σε περαιτέρω επανεξέταση των διατάξεων της οδηγίας 76/115/ΕΟΚ, και ιδίως του σημείου 4.4.3, του παραρτήματος Ι, προκειμένου να βελτιωθεί η προστασία έναντι του κινδύνου διολίσθησης, η δε σχετική τροποποίηση ενδέχεται να περιλαμβάνει νέα μέτρα και συναφείς μεθόδους δυναμικών δοκιμών.
Άρθρο 4
Πριν από την 1η Μαΐου 1991 τα κράτη μέλη θέτουν σε ισχύ τις αναγκαίες διατάξεις, προκειμένου να συμμορφωθούν με
την παρούσα οδηγία. Πληροφορούν αμέσως την Επιτροπή σχετικά.
ιΟταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 30 Οκτωβρίου 1990.

Labels: 7
8
15